Għaqda Mużikali San Ġużepp Iltaqgħu fit-Talkies Novella miktuba minn Ġużeppi Cauchi fil-25 ta' Jannar, 1964 l -—--— hi r Toni ma kienx xi wieħed minn dawk li jekk ma jarawx almenu film kuljum ma jgħaddux. Imma dik li jmur jara film nhar ta' Ħadd ma kienx jonqos. Kien ilu issa madwar xi tlett snin imur fil-ġurnata tal- Ħadd jara xi film. Għax Toni dan id-delizzju biss kellu. La kien dilettant tal-kaċċa, la tal-għawm, la tal-isports, insomma f'kelma waħda ma kien dilettant ta' xejn ħlief li nhar ta' Ħadd imur jara xi film. Toni minn meta kellu erbatax-il sena kien beda jaħdem ta' kunduttur mal-karozzi tal-linja, u kunduttur jibdielek ix-xogħol minn xis-sitta ta' filgħodu u jidħol id-dar għal xi l-għaxra ta' bil-lejl. Huwa ma damx jaħdem wisq f'dan ix-xogħol għaliex xeba' u malajr sab xogħol ieħor. Ix-xogħol li sab kien ma' wieħed ġo ħanut li jbiegħ il- comics, gazzetti, kotba u affarijiet oħra. Huwa kien jibda x-xogħol għal xis-sebgħa u jispiċċa fis-sitta ta' filgħaxija. Nhar ta' Ħadd ma kienx jaħdem u għalhekk kien ikollu ċans li jmur jara xi film, peress li nhar ta' xogħol kif jiġi lura ma kienx ikollu moħħ joħroġ barra u għalhekk l-uniku ċans kien ikun il-Ħadd li jara xi film. Kif jaf kulħadd meta wieħed imur jara film meta jkun qiegħed fis-sala mhux dejjem joqgħod fejn irid hu. Daqqa tiġi fejn dak u daqqa tiġi fejn dik. Għax fis-sala ma toqgħodx fejn trid imma fejn ikollok in-numru tal-biljett. Darba waħda kien se jintwera film sabiħ u għalhekk il- biljetti bdew jinħatfu minn kmieni. Toni wkoll ħaseb biex jaqta' biljett għal dan il-film u biex ikun minn tal- ewwel li jarah. Wasal il-jum li fih kellu jibda jintwera l-film u Toni diġà kien ilu kwarta qabel jistenna biex jidħol. Fl-aħħar, wara kju twil wasal biex jidħol hu. Ta' min ikun jaf li meta jkun hemm xi film sabiħ, in- nies kienet tiġi biex tarah minn kull rokna t'Għawdex. U hekk ġara għal dan il-jum li fih kellu jibda jintwera għall-ewwel darba. Issa kulħadd kien f'postu u s-sala tal-Oratorju kienet mimlija kollha barra post wieħed u li nzerta s-siġġu ta' fejn kien Toni. Toni ħaseb li dak il-post kien sa jibqa' vojt. Kien diġà beda l-film u kienet kważi għaddiet kwarta, meta f'daqqa waħda tidħol daqsxejn ta' tfajla ħelwa li mill- ewwel marret f'dak il-post wara li kienu qalulha fejn hu n-numru tagħha. Issa wasal il-ħin tal-intermission u malli xegħel id-dawl Toni seta' jintebaħ li fejnu kellu tfajla verament ħelwa u mill-ewwel ħaseb biex jara kif se jibda diskursata magħha. 'Domt ma ġejt ftit miss, tlift l-aħjar biċċa', qalilha Toni biex jibda jkellimha. 'Tva, għax il-karozza ma lħaqthiex u kelli niġi bil-mixi'. Mela inti minfejn int7' kompla Toni. Jien noqgħod l-Għarb u din hi l-ewwel darba li ġejt nara film. Qaluli li se jkun hawn film sabiħ u tħajjart niġi narah. Mhux soltu tiegħi niġi r-Rabat jekk mhux għal xi qadja'. Imma billi kultant tiġi tara xi film ma fiha xejn ħażin', qalilha Toni. Toni issa kien qam u qabad ħiereġ biex imur jixtri xi ħaġa. Kif ħareġ barra s-sala mar fil-bar u xtara żewġ ċikkulatiet. Ma damx wisq barra li ma reġgħax daħal f'postu. It-tfajla kienet baqgħet hemm u ma ħarġitx. Toni ħa l-opportunità u kif beda l-film ħareġ iċ-ċikkulatati mill-but u offra waħda minnhom lit-tfajla. Din għall- ewwel ma riditx teħodha imma fl-aħħar ħaditha. 'Int x'jismek7' reġa' beda jgħidilha Toni. 'Jien jisimni Ineż', qaltlu t-tfajla. €U jien jisimni Toni', qalilha hu. Kelma ġġib l-oħra u Toni u Ineż ftehmu li kellhom jerġgħu jiltaqgħu l-għada filgħaxija u dan seta' jsir biss għax Toni kellu l-karozza u seta' jmur l-Għarb x'ħin irid hu. Issa bdew jiltaqgħu sikwit u Toni darba minnhom qalilha li huwa jħobbha ħafna u kien fi ħsiebu li jmur ikellem lil missierha dwarha. Hi kienet tħobbu wkoll u għalhekk mill-ewwel qaltlu li jista' jiġi xħin irid. Missier Ineż mill-ewwel intebaħ li Toni li ġie jkellmu fuq bintu, kien żagħżugħ sewwa u edukat u mill-ewwel aċċettah bħala l-għarus tat-tifla tiegħu. Ma għaddhiex żmien wisq li Toni u Ineż kienu ħierġin mill-knisja wara li ngħaqdu fis-sagrament taż-żwieġ u wegħdu lil xulxin imħabbithom għal dejjem. Dan kollu seħħ bis-saħħa tal-ewwel laqgħa tagħhom fit-talkies.